Piedmont-blues

Piedmont-blues, også omtalt som blues fra East Coast (Østkysten), eller Southeastern (Sørøstlig), refererer hovedsakelig til en gitarstil innen amerikansk bluesmusikk, en såkalt Piedmont-fingerstil,«Beginner Piedmont Blues Finger Picking Lesson», YouTubeDegrosso, Rich (21. desember 2010): «Piedmont Blues: Capture a Ragtime Sound With This Fingerstyle Piece in Drop D Tuning», Premier Guitar som er karakterisert ved fingerplukking på gitarstrengene hvor tommelen i jevnt, vekslende tempo gir basstrengen et rytmisk mønster.UNC Asheville-studenter (25. oktober 2005): «East Coast Piedmont Blues». Arkivert fra originalen den 8. februar 2006. Gitarspillet karakteriseres således av den særegne fingerspillteknikk der tommelen slår an basslinja og ofte bare pekefingeren melodilinja. Resultatet er sammenlignbart med lyden til ragtime og stride piano-stilen.Du Noyer, Paul (2003): The Illustrated Encyclopedia of Music, 1. utg., Fulham, London: Flame Tree Publishing. ISBN 1-904041-96-5, s. 169.

Det spesielle med piedmont-bluesen er at en generasjon musikere som var påvirket av gitarister som Blind Blake og Reverend Gary Davis tilpasset disse gamle, ragtime-baserte teknikkene til bluesen på en enhetlig måte. Piedmont-stilen skiller seg fra andre blues-stiler, særskilt deltablues fra Mississippi Delta-området i delstaten Mississippi, ved dens ragtimebaserte rytmer. Den oppleves også som mindre dyster og tekstene tar i større grad opp lystige og lette hverdagstemaer.

Den har opphav i områdene rundt Piedmont-platået, omtrent fra Richmond, Virginia til Atlanta, Georgia, men det finnes også musikere som kommer fra Maryland, Delaware, Vest-Virginia, Pennsylvania og Florida. Piedmont blues spilles ofte i duoer. Ved siden av den nærmest obligatoriske gitaren er klaver, fele, banjo eller munnspill vanlige som det andre instrumentet.

Grunnlaget for stilen er clawhammer og til en viss grad tidlig banjospill, strykeorkester og ragtime, og teknikken kan minne om måten vestafrikanske kora-musikere spiller på. Det spesielle med piedmont-bluesen er at en generasjon musikere som var påvirket av gitarister som Blind Blake og Reverend Gary Davis tilpasset disse gamle, ragtime-baserte teknikkene til bluesen på en enhetlig måte.Lowry, Pete (1972): «Some Cold, Rainy Day: Part 2 – Curley Weaver» i: Blues Unlimited (99), s. 10–11.Lowry, Pete (1973): «Some Cold, Rainy Day: Part 5 – Robert and Charlie Hicks» i: Blues Unlimited (103), s. 15.

Bluesforskeren Peter B. Lowry er opphavet til betegnelsen, men har gitt felles kreditering med sin kollega, folkeminneforskeren Bruce Bastin.Harris, Jeff (6. september 2008): «Some Ramblings On Peter B. Lowry, Field Recording & The Trix Label», Big Road Blues.

 Noen kjente representanter 

 Pink Anderson
 Etta Baker
 Scrapper Blackwell
 Blind Blake
 Bumble Bee Slim
 Elizabeth Cotten
 Reverend Gary Davis
 Blind Boy Fuller
 Lonnie Johnson
 Furry Lewis
 Brownie McGhee
 Buddy Moss
 Blind Willie McTell
 Sonny Terry
 Curley Weaver
 Josh White

 Referanser 

 Eksterne lenker 
 Piedmont Blues Preservation Society

Kategori:Bluessjangre